11.5.90 De Europæiske Fællesskabers Tidende Nr. C 116/5 
STATSSTØTTE 
C 19/89 (EX NN 109, 110/88) 
(Forbundsrepublikken Tyskland) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 116/04) 
Meddelelse fra Kommissionen i henhold til EØF-Trakta-
tens artikel 93, stk. 2, til de øvrige medlemsstater og 
andre interesserede parter angående den støtte, som 
Forbundsrepublikken Tyskland har besluttet at yde til 
F & U-ordninger (Programm Zukunftstechnologien og 
Technologieprogramm Wirtschaft). 
Ved følgende skrivelse har Kommissionen meddelt den 
tyske regering sin beslutning om at afslutte den proce­
dure, der blev indledt den 14. juni 1989 ('); 
Ved skrivelse af 14. oktober 1988 anmeldte den tyske 
regering følgende to F & U-programmer for delstaten 
Nordrhein-Westfalen til Kommissionen: 
— Technologieprogramm Wirtschaft 
— Programm Zukunftstechnologien. 
Da disse programmer blev iværksat før anmeldelsen, 
drejede det sig om ikke-anmeldte, dvs. ulovlige, støtte­
ordninger. 
Kommissionens bedømmelse af sagen mundede ud i den 
konklusion, at anmeldelsen var ufuldstændig, fordi den 
tyske regering ikke definerede størrelsen af små og 
mellemstore virksomheder nøjagtigt. Desuden var det 
usikkert, om ordningerne kunne anses for at være i over­
ensstemmelse med EF-rammebestemmelserne for stats­
støtte til F & U, fordi de omfattede støtteintensiteter på 
mellem 20 og 30 °/o for investeringer i opførelse af 
produktionsfaciliteter. 
Kommissionen anmodede derfor om supplerende oplys­
ninger på disse områder. 
Da de tyske myndigheder ikke fremlagde disse oplys­
ninger, og der ikke kunne træffes en endelig afgørelse 
uden, besluttede Kommissionen den 14. juni 1989 at 
indlede proceduren i EØF-Traktatens artikel 93, stk. 2. 
Den tyske regering blev underrettet om denne beslutning 
ved skrivelse SG(89)D/8399 af 26. juni 1989. De øvrige 
medlemsstater blev underrettet ved skrivelse SG(89)D/ 
13311 af 23. oktober 1989. Andre interesserede parter 
blev underrettet ved offentliggørelse i De Europæiske 
Fællesskabers Tidende i1). 
(') EFT nr. C 272 af 25. 10. 1989, s. 5. Ved verbalnoter af 11. september, 26. september, 
9. november og 8. december 1989 fremlagde den tyske 
regering de ønskede supplerende oplysninger om ordnin­
gerne. 
Hverken de øvrige medlemsstater eller andre interesse­
rede parter fremsatte bemærkninger inden for de fast­
satte frister. 
De omhandlede ordninger tager sigte på at stimulere til 
F & U-aktiviteter i følgende erhvervssektorer: 
— forarbejdningsindustri 
— bygge- og anlægsvirksomhed 
— handel 
— servicefag (eksklusive transport) 
— liberale erhverv. 
Medens der under Technologieprogramm Wirtschaft 
ydes støtte til F & U-projekter med store teknologiske og 
finansielle risici, som på mellemlang sigt kan tænkes at 
nå et stade, som åbner mulighed for kommerciel udnyt­
telse, tager programmet Zukunftstechnologien i højere 
grad sigte på løsning af grundlæggende eller fundamen­
tale videnskabelige spørgsmål. 
De afsatte midler til Technologieprogramm Wirtschaft 
andrager 26,5 mio. ECU i 1989 og 25,3 mio. ECU i 
1990. De tilsvarende tal for Programm Zukunftstechno­
logien er 28 mio. ECU i 1989 og 24,6 mio. ECU i 1990. 
For begge programmers vedkommende, der for øvrigt er 
omfattet af samme retningslinjer, vil støtten have form af 
direkte tilskud. 
Ved anmeldelsen af første udgave omfattede retningslin­
jerne for ordningerne støtteintensiteter på mellem 20 og 
50 % af bruttoomkostningerne ved projektet. Retnings­
linjerne for ordningerne indeholdt ikke nogen klar 
sondring mellem anvendt forskning og grundforskning 
som defineret i EF-rammebestemmelserne for statsstøtte. 
Eksempelvis omfattede retningslinjerne intensiteter på op 
til 40 % for F & U-projekter i små og mellemstore virk­
somheder uden nogen klar definition af forskningsstadiet 
eller virksomhedens størrelse. Desuden åbnede de 
mulighed for støtteintensiteter på mellem 20 og 30 % for 
investeringer i opførelse af produktionsfaciliteter (punkt 
5.4.2 i retningslinjerne). 
Nr. C 116/6 De Europæiske Fællesskabers Tidende 11. 5. 90 
Ved verbalnote af 26. september 1989 meddelte den 
tyske regering Kommissionen, at regeringen for delstaten 
Nordrhein-Westfalen havde ændret de pågældende 
ordningers betingelser. Til F & U-projekter, der må 
betegnes som anvendt forskning, vil der nu blive ydet 
støtte på 25 %, medens støtteintensiteten for industriel 
grundforskning vil blive fastsat til 50 %. Desuden oplyste 
de tyske myndigheder, at der kun vil blive ydet støtte 
med en intensitet på op til 40 °/o af de med projektet 
forbundne bruttoomkostninger ved anvendt F & U-akti-
vitet, hvis støtten ydes til firmaer, hvis årlige gennemsnit­
lige medarbejderstab ikke overstiger 150 personer, og at 
der ikke længere ydes støtte til opførelse af produktions­
faciliteter. 
I tilfælde af at de firmaer, hvortil der ydes støtte, er 
beliggende i støtteområder, foreslog de tyske myndig­
heder en forhøjelse af ordningernes støtteintensitet med 
op til 5 eller 10 %. Desuden afgav de tilsagn om at ville 
begrænse de budgetmidler, der afsættes til dette formål, 
til maksimalt 5 % af det samlede budget. 
Da de ovennævnte F & U-aktiviteter tager sigte på indu­
stri og handel, har Kommissionen gennemgået ordnin­
gerne på baggrund af EØF-Traktatens artikel 92 og 
navnlig kriterierne i EF-rammebestemmelserne for stats­
støtte til F & U. 
Det er i overensstemmelse med EF-rammebestemmel­
serne Kommissionens opfattelse, at de foreliggende 
programmer har til formål at bevæge firmaer til at fore­
tage investeringer i F & U-projekter, som ikke ville blive 
foretaget uden denne støtte som følge af de dermed 
forbundne omkostninger og risici. 
Hvad angår støtteintensiteten er niveauet på 50 % for 
industriel grundforskning og 25 % for anvendt forskning 
acceptabelt i henseende til konkurrencen inden for 
Fællesskabet. 
Der kan kun tillades støtteintensiteter på mere end 25 % 
for anvendt industriel F & U i de tilfælde, hvor der er 
tale om projekter, som må anses for at være »af særlig 
økonomisk værdi, som er knyttet til relevante 
EF-projekter eller -programmer, som gennemføres i de 
mest ugunstigt stillede områder i Fællesskabet, som 
gennemføres i forbindelse med specifikke sociale mål, 
eller som indebærer en meget høj specifik risiko. Der vil 
desuden kunne tages hensyn til, om støtten rent faktisk 
ydes til mindre og mellemstore virksomheder« (retnings­
linjerne for F & U, punkt 5.4). 
Da de omhandlede ordninger har til formål at stimulere 
til F & U-aktiviteter med betydelige økonomiske og 
teknologiske risici, og da der kun kan ydes ekstra støtte 
til firmaer med en årlig gennemsnitlig medarbejderstab 
på højest 150 personer, kan Kommissionen også accep­
tere en intensitet på op til 40 % for anvendt forskning. I henhold til ovennævnte kriterier er det desuden accep­
tabelt, at virksomheder beliggende i støtteområder kan 
være berettiget til ekstra støtte. Denne støtte, som ikke 
må kumuleres med de ovennævnte muligheder, kan 
andrage op til 5 % i delstatens støtteområder og op til 
10 % brutto i »Gemeinschaftsaufgabe«-områderne og 
skal anvendes på baggrund af et basisniveau på 20 %, 
hvorved den faktiske støtteintensitet som hovedregel 
kommer op på 25 % og under ingen omstændigheder må 
overstige 30 % af de med de støttede projekter 
forbundne omkostninger. Yderligere kumulation er 
udelukket i disse områder. De midler, der afsættes til 
denne særlige støtte, formodes at andrage 3 til 5 °/o af 
det samlede budget for ordningen. 
På baggrund af disse elementer er det Kommissionens 
opfattelse, at de ændrede udgaver af F & U-ordningerne 
for delstaten Nordrhein-Westfalen ikke ændrer samhan­
delsvilkårene mellem medlemsstaterne på en måde, der 
strider mod den fælles interesse. Den finder det derfor 
godtgjort, at de i EØF-Traktatens artikel 92, stk. 3, litra 
c), fastsatte betingelser er opfyldt. 
Kommissionen har derfor besluttet at afslutte proceduren 
i EØF-Traktatens artikel 93, stk. 2, med hensyn til de 
ovennævnte ordninger. 
Kommissionen anmoder dog den tyske regering om 
årligt at fremlægge en rapport om anvendelsen af 
ordningerne. Disse rapporter skal indeholde oplysning 
om alle tilfælde, hvor der ydes støtte til små og mellem­
store virksomheder, og hvor regionale aspekter har givet 
sig udslag i en forhøjelse af det grundlæggende intensi-
tetsniveau. Det gøres derved muligt for Kommissionen 
om fornødent at foreslå den tyske regering egnede 
foranstaltninger i henhold til EØF-Traktatens artikel 93, 
stk. 1. Kommissionen anmoder desuden den tyske rege­
ring om at indsende et eksemplar af retningslinjerne for 
ordningernes anvendelse inklusive de i verbalnoten af 
26. september 1989 bebudede ændringer, når den tager 
ordningerne i anvendelse. 
Endvidere erindrer Kommissionen den tyske regering 
om, at den har pligt til at anmelde alle individuelle 
projekter under ordningerne, som indebærer samlede 
udgifter på mere end 20 mio. ECU. 
Endelig erindrer Kommissionen den tyske regering om, 
at støtteordningen ikke blev anmeldt i overensstemmelse 
med Traktatens artikel 93, stk. 3, og anmoder om, at der 
i fremtiden træffes egnede foranstaltninger til at undgå 
sådanne overtrædelser af procedurereglerne. 
De øvrige medlemsstater og andre interesserede parter 
vil blive underrettet om denne beslutning ved offentlig­
gørelse af denne skrivelse i De Europæiske Fællesskabers 
Tidende.